L’Ajuntament de Sagunt demana que es paralitze la campanya d’acaçament cap a les institucions en el conflicte de Lafarge
19 de gener 2017

![](/media/zmzb4ucc/70-img_4896.jpg)

L’Ajuntament de Sagunt en relació a manifestacions i declaracions fetes, així com a algunes actituds, sobre el procés relacionat amb l’explotació de la pedrera Salt del Llop per part de Lafarge i les alternatives que s’estan negociant ha afirmat que no es van consentir més faltes de respecte cap a les institucions tant municipals com autonòmiques advertint que fins i tot poden abandonar les negociacions si no s’avança en un acord global.

Igualment expressa la seua preocupació pel retràs en l’avanç de les negociacions per plasmar allò acordat. La Conselleria de Industria ha desconvocat la reunió per aclarir els termes de l’acord de protecció de Margues i Romeu i el trasllat al Pinyal

Segons ha explicat la regidora delegada de Presidència, Teresa García, a primera hora de hui dia 19, l’ajuntament encara no havia rebut confirmació expressa de la reunió preconvocada el passat dia 17 de desembre, quan s’aplegà al preacord per a la protecció simultània de Margues-Romeu i el trasllat de l’activitat extractiva al Pinyal.

L’Ajuntament de Sagunt va expressar ahir la seua preocupació a les diferents conselleries afectades i ha sigut aquest matí quan s’ha rebut  resposta per part de la Direcció General d’Indústria que la reunió no tindria lloc per impossibilitat de l’empresa i els tècnics d’eixa direcció general.

L’ajuntament veu amb extrema preocupació la forma amb la que està duent-se a terme aquest procés, **“****no és seriós no saber que no hi havia reunió hores abans i sense confirmació prèvia, som una administració pública que està defenent el dret d’allò que te l’obligació d’administrar. Justament en el moment on cal concretar la simultaneïtat i assegurar la protecció de Margues i Romeu per propiciar una solució satisfactòria per a totes les parts, que assegure els llocs de treball****”**, asegura Teresa García.

Així mateix i en allò que es refereix a la negociació política, des de l’Ajuntament s’adverteix que la falta de respecte a les institucions que està duent-se a terme mediàticament, no ajuda a la resolució dels problemes, al contrari els aguditza: **“Durant aquest procés s’ha insultat a l’alcalde, a diversos regidors i regidores d’una ciutat en varies ocasions, igualment ara s’amenaça a un Consell, cosa que és del tot intolerable quan tant Ajuntament com Consell, amb les diverses conselleries implicades, estan treballant per trobar una solució que concilie tots els interessos. Una solució que ha d’anar més de pressa, efectivament, i que, a més a més, ha de**  **recollir una conciliació que és absolutament necessària per evitar la judicialització, estem treballant per garantir el dret al treball, a la vivenda i al medi ambient i hem de fer-ho amb diligència, però en un clima favorable, no hostil****”**

**“Entenem i compartim l’angoixa per l’esgotament dels terminis, exigim que es complisca allò que s’ha acordat el més ràpidament possible i que es resolguen els dubtes de legalitat que hem plantejat, instem a totes les conselleries implicades i a la pròpia empresa a la major celeritat possible per tancar aquesta situació, però cal afegir que l’amenaça i la pressió continues ens porten com a única destinació al trencament, així que en estos moments cal extremar la prudència i propiciar el diàleg”**, afirma García.

**“****La solució que finalment es trobe ha de ser necessàriament política i ha de conciliar tots els interessos, la pressió ha de dirigir-se cap a la consecució de tots els objectius. Aquest ajuntament no serà còmplice d’una solució parcial i no dubtarem en abandonar unes negociacions que deixen de banda a qualsevol dels col·lectius en conflicte****”,** ha finalitzat la delegada de Presidència.

![](/media/zx5p5z5d/70-foto-de-pedrera.jpg)  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-demana-que-es-paralitze-la-campanya-d-acacament-cap-a-les-institucions-en-el-conflicte-de-lafarge/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-demana-que-es-paralitze-la-campanya-d-acacament-cap-a-les-institucions-en-el-conflicte-de-lafarge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-demana-que-es-paralitze-la-campanya-d-acacament-cap-a-les-institucions-en-el-conflicte-de-lafarge/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-demana-que-es-paralitze-la-campanya-d-acacament-cap-a-les-institucions-en-el-conflicte-de-lafarge/)